
Parlamentul  României

Camera  Deputaţilor
Comisia pentru Sănătate şi Familie

          Bucureşti, 07.02.2001

                                                                                       Nr.68/XVIII/8
 
                                                  A V I Z 

asupra proiectului de Lege pentru aprobarea Ordonanţei de urgenţă a Guvernului nr.200/2000 privind clasificarea, etichetarea şi ambalarea substanţelor şi preparatelor chimice periculoase


Cu adresa nr.56 din 6 februarie 2001, în conformitate cu prevederile art.89 şi 107 din Regulamentul Camerei Deputaţilor, Comisia pentru sănătate şi familie a fost sesizată cu dezbaterea şi avizarea proiectului de Lege pentru aprobarea Ordonanţei de urgenţă a Guvernului nr.200/2000 privind clasificarea, etichetarea şi ambalarea substanţelor şi preparatelor chimice periculoase.


În urma dezbaterilor ce au avut loc în şedinţa din 07.02.2001, Comisia pentru sănătate şi familie a hotărât avizarea favorabilă a proiectului de lege cu următoarele observaţii :

1.    La art.5 din Ordonanţa de urgenţă a Guvernului nr.200/2000 să se precizeze actele normative care reglementează aceste situaţii.
2. În măsura în care formularea textului din art.7 lit.m) şi n) din ordonanţă nu sunt impuse prin Directivele Uniunii Europene în materie, sugerăm ca acestea să facă obiectul unui singur text deoarece atât substanţele şi preparatele mutagene cât şi substanţele cu acţiune nocivă pentru reproducere au acelaşi efect asupra organismului uman. De asemenea, la lit.n), propunem înlocuirea sintagmei “în progenitura” cu sintagma “asupra produsului de concepţie”.
3.  La art.8 din lege propunem eliminarea cuvântului “intrinseci” deoarece acest termen nu caracterizează proprietăţile substanţelor chimice.

4. La art.10 propunem ca după sintagma  “chimice periculoase” să se introducă sintagma  “se stabileşte” pentru a îmbunătăţi logica textului.

